Diari Oficial de la Generalitat Valenciana


Sumari del DOGV 1105, del 12-07-1989 (1989/814457)

ORDRE d'1 de juny de 1989, de la Conselleria d'Economia i Hisenda, per la qual s'acorda l'afectació d'uns terrenys situats en el terme municipal de Morella (Castelló), denominats <<Masia del Collet>> i <>, a la Conselleria de Treball i Seguretat Social.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/01/(4)/dof/vci/html**

### Dades del document

Número de DOGV
:   1105

Data del DOGV
:   12-07-1989

Secció del DOGV
:   DISPOSICIONS GENERALS

Número del document
:   1989/814457


Data del document
:   01-06-1989

Organisme emissor
:   Conselleria d'Economia i Hisenda

Tipus de document
:   Ordre

Ordre d'1 de juny de 1989, de la Conselleria d'Economia i Hisenda, per la qual s'acorda l'afectació d'uns terrenys situats al terme municipal de Morella (Castelló), denominats "Masia del Collet" i "Fàbrica Giner", a la Conselleria de Treball i Seguretat Social.  
L'Hble. Sr. Conseller de Treball i Seguretat Social ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'uns terrenys situats a Morella (Castelló), denominats «Masia del Collet» i «Fàbrica Giner».  
Els terrenys anteriorment esmentats estaran destinats a la Creació d'una Escola Taller i Mitja Pensió.  
Per això, i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana,  
ORDENE:  
Article primer  
S'afecten a la Conselleria de Treball i Seguretat Social els terrenys següents que a continuació es descriuen:  
- Finca rústica, anomenada fàbrica de Giner, partida primera del Riu, terres cultes i incultes, de superfície cent seixanta-dos jornals, és a dir quaranta-sis hectàrees noranta-vuit àrees. Confronta: est i dreta del riu, amb el barranc de la Masia del beat; esquerra, amb el riu i pel mateix punt amb terres de la testamentària de Teresa Guarch; sud, terres de les Masies de Borràs i Molí i torre dadell; oest, amb les Masies de Collet i Ganyal i el barrac de la Castella i nord, terres d'aquesta última Masia.  
- Finca, composta de diversos edificis industrials part en ruïnes coneguda per fàbrica de Giner, partida primera del Riu, de superfície total vuit mil vuit-cents quaranta metres seixanta-vuit decímetres quadrats, dels quals quatre mil vuit-cents seixanta-quatre metres amb noranta-dos centímetres quadrats, estan edificats i la resta és la superfície de patis i camí. La part edificada anteriorment era fàbrica de filats, tints i aprest, però des de fa temps no hi ha cap indústria i no es destina a cap ús, la resta són patis, jardins i bassa amb sèquia accessòria. Confronta: pels quatre punts cardinals amb la finca anterior d'on procedeix i d'on es segregaren els caserius anomenats fàbrica Giner.  
- Masia denominada del Collet, abans del Baró, amb els seus edificis habitables de dos pisos, corral i paller i terres de labor i incultes, de superfície total de vint-i-cinc hectàrees, cinquanta-dos àrees, situada en la partida primera del Riu. Confronta: est, terres del Molí de Zurita; nord, la mateixa masia; sud, la de Borràs i a l?oest, amb la de Dañel Segura de la Mola.  
Les finques anteriorment citades consten en l?Inventari de Béns i Drets de la Generalitat Valenciana amb el número A01/12/080/002.  
Article segon  
Aquestes finques es destinaran a la creació d'una Escola Taller i Mitja Pensió.  
Article tercer  
Les finques esmentades queden integrades en el domini públic de la Generalitat Valenciana, i correspon a la Conselleria de Treball i Seguretat Social l?exercici de les competències demanials sobre aquestes, incloses l'administració i conservació.  
Article quart  
Que la Conselleria de Treball i Seguretat Social designe un representant perquè concórrega amb el representant nomenat per la Direcció General del Tresor i Patrimoni, a l'acte d'afectació.  
València, 1 de juny de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI